**CRNA GORA**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. 05-18-10313- 18/18**

**Podgorica,** 24.05.2019.

Na osnovu člana 47 stav 2 , člana 56 stav 1 tačka 6, člana 69 stav 1, člana 71 stav 1 tačka 1 i člana 40a Zakona o zaštiti podataka o ličnosti („Sl. list CG“ br. 79/08, 70/09, 44/12 i 22/17), postupajući po Zahtjevu za zaštitu prava advokatice X.X. iz Ulcinja, vezano za zakonitost obrade ličnih podataka putem video nadzora na objektu u vlasništvu X.X., br. 05-18-10313-1/18 od 22.10.2018. godine kao i po Prigovoru, br. 05-18-10313-13/18 od 31.01.2019.godine koji je izjavljen od strane X.X., kojeg zastupa advokat X.X. iz Podgorice, na Zapisnik o izvršenom nadzoru, br. 05-18-10313-4/18 od 06.11.2018.godine, Savjet Agencije za zaštitu ličnih podataka i slobodan pristup informacijama je na sjednici održanoj dana 04.04.2019.godine donio

**R J E Š E N J E**

**I Zahtjev za zaštitu prava advokatice X.X. iz Ulcinja, br. 05-18-10313-1/18 od 22.10.2018.godine je osnovan.**

**II Odbija se Prigovor br. 05-18-10313-13/18 od 31.01.2019.godine, koji je izjavljen od strane X.X., kojeg zastupa advokat X.X. iz Podgorice, na Zapisnik o izvršenom nadzoru, br. 05-18-10313-4/18 od 06.11.2018. godine, kao neosnovan.**

**III Naređuje se Opštini Ulcinj, da u roku od pet dana od dana prijema ovog rješenja, otkloni nepravilnosti u obradi ličnih podataka, na način što će ukloniti sredstva kojima se vrši video nadzor instaliran na ulaznom dijelu poslovnog objekta X.X., na plafonu pasaža s desne strane ulaznih vrata poslovnog objekta, a koji pripada kat. parc. br. X.X., upisanoj u L.N. br. X.X KO Ulcinj koja je u svojini Crne Gore a kojom raspolaže Opština Ulcinj.**

**IV Naređuje se Opštini Ulcinj ,da u roku od 8 dana od dana prijema ovog rješenja, Agenciju obavijesti o preduzetim mjerama iz stava III dispozitiva ovog rješenja.**

**O b r a z l o ž e nj e**

Dana 22.10.2018. godine ovoj Agenciji upućen je Zahtjev za zaštitu prava od strane advokatice X.X. br.05-18-10313-1/18, u kojem se navodi da je X.X., vlasnik “X.X., nezakonito instalirao kameru na javnoj površini tj. svojini Crne Gore kojom raspolaže Opština Ulcinj. U Zahtjevu se u bitnom navodi da, uzimajući u obzir navode iz presude Upravnog suda Crne Gore, U.br.X.X. od X.X..godine da nije na pravilan način utvrđeno da li je u konkretnom predmetu objekat snimanja javna ili privatna površina, podnositeljka Zahtjeva obratila se Sekretarijatu za zaštitu imovine Opštine Ulcinj kako bi se utvrdilo da li se kamera koja je postavljena na dijelu objekta na kat.parc. br. 2887/1 koja je svojina Crne Gore na raspolaganju Opštine Ulcinj, u stvarnosti nekategorisani put. U prilogu Zahtjeva, podnositeljka je dostavila Zahtjev radi snimanja objekta (zaveden kod Opštine Ulcinj br. 09-195/18 od 17.09.2018.godine) koji se odnosi na kat.parc. br. 2887/1, upisanoj u L.N. br. 604 KO Ulcinj. Takođe, u prilogu je dostavljen dopis Opštine Ulcinj – Sekretarijat za zaštitu imovine (zavedeno kod Opštine Ulcinj R.Br. 07-196/18-195/18 od 09.10.2018. godine) u kojem je priložena Službena zabilješka sa skicom od 04.10.2018. godine u kojoj se navodi da je izlaskom na lice mjesta K.O. Ulcinj, a radi evidentiranja i provjere stvarnog stanja katastarske parcele br. 2887/1 iz lista nepokretnosti br. 604 K.O. Ulcinj, ustanovljeno da je dio objekta, a u vezi prednje navedenog Zahtjeva, na kat. parc. br. 2887/1 upisan na LN br. 604 K.O. Ulcinj svojina Crne Gore na raspolaganju Opštine Ulcinj.

Postupajući po predmetnom Zahtjevu za zaštitu prava, shodno članu 50 stav 1 tačka 1 Zakona o zaštiti podataka o ličnosti izvršen je nadzor na osnovu kojeg je sačinjen Zapisnik, br. 05-18-10313-4/18 od 06.11.2018.godine. U postupku nadzora utvrđeno je da je izlaskom na lice mjesta - adresa: X.X., kamera postavljena na plafonu pasaža s desne strane ulaznih vrata poslovnog objekta “X.X.” i usmjerena ka ulaznim vratima u objekat i pasažni prolaz.

Nadzor je, nadalje, sproveden u prostorijama Sekretarijata za zaštitu imovine - Opštine Ulcinj koji je organ nadležan za imovinska prava i interese Opštine Ulcinj, gdje je kontrolor, nakon što je upoznao ovlašćene predstavnike Sekretarijata za zaštitu imovine - Opštine Ulcinj o predmetu nadzora i nakon što je geometru dao na uvid fotografije sačinjene sa lica mjesta, kao i Službenu zabilješku sa skicom od 04.10.2018. godine ovog Sekretarijata, dostavljenu od strane podnositeljke Zahtjeva, a radi evidentiranja i provjere stvarnog stanja katastarske parcele br. X.X.iz lista nepokretnosti br. X.X. K.O. Ulcinj, zatražio od geometra Sekretarijata, X. X. da pristupi katastarskom informacionom sistemu - KAT aparaturi i odštampa skicu katastarske parcele koja se nalazi na adresi X.X. Geometar X. X. je izjavio da se na osnovu skice upoređene sa fotografijama sa lica mjesta i njegovog izlaska na lice mjesta od 04.10.2018. godine, jasno vidi da je kamera postavljena na kat. parc. br. X.X., kao i da prostor ispred ulaznih vrata u “X.X.” pripada kat. parc. br. X.X., nakon čega je na skici markirao parcelu X.X. i obilježio položaj predmetne kamere. Uvidom u Izvod iz Lista nepokretnosti br. X.X. KO Ulcinj, za kat. parc. br. X.X., utvrđeno je da je ista u svojini Crne Gore na raspolaganju Opštine Ulcinj, u stvarnosti nekategorisani put. Nadzorom je utvrđeno da odgovorno lice poslovnog objekta „X.X.“ nije zatražilo saglasnost za vršenje video nadzora javne površine od nadzornog organa (Agencija za zaštitu ličnih podataka i slobodan pristup informacijama), saglasno članu 28 stav 1 tačka 2a Zakona o zaštiti podataka o ličnosti. Na osnovu utvrđenog činjeničnog stanja, u postupku nadzora konstatovano je da je na osnovu dopisa Opštine Ulcinj – Sekretarijat za zaštitu imovine (zavedeno kod Opštine Ulcinj, br. X.X. od X.X. godine) u kojem je prilog Službena zabilješka sa skicom od 04.10.2018. godine u kojoj se konstatuje da je izlaskom na lice mjesta K.O. Ulcinj, a radi evidentiranja i provjere stvarnog stanja katastarske parcele br. X.X. iz lista nepokretnosti br. X.X. K.O. Ulcinj, ustanovljeno da je dio objekta na kat. parc. br. X.X. upisana LN br. X.X. K.O. Ulcinj svojina Crne Gore na raspolaganju Opštine Ulcinj; da se na osnovu Izjave geometra X.X., službenika Sekretarijata za zaštitu imovine Opštine Ulcinj, na osnovu skice upoređene sa fotografijama sa lica mjesta i njegovog izlaska na lice mjesta od 04.10.2018. godine, jasno vidi da je kamera postavljena na kat. parc. br. X.X., kao i da prostor ispred ulaznih vrata u “X.X.” pripada kat. parc. br. X.X., koja je upisana u L.N. br. X.X. KO Ulcinj, kao i da je kat. parc. br. X.X., koja je upisana u L.N. br. X.X. K.O. Ulcinj svojina Crne Gore na raspolaganju Opštine Ulcinj u stvarnosti nekategorisani put; da je predmetna kamera postavljena bez saglasnosti nadzornog organa, suprotno članu 28 stav 1 tačka 2a Zakona o zaštiti podataka o ličnosti.

Dana 31.01.2019. godine, blagovremeno je, dostavljen Prigovor na Zapisnik o izvršenom nadzoru od strane X.X., preko advokata punomoćnika X.X. iz Podgorice, broj: 05-18-10313-13/18 u kojem se u bitnom navodi da je Zapisnik o izvršenom nadzoru činjenično i pravno neutemeljen; da Sekretarijat za zaštitu imovine opštine Ulcinj nije organ nadležan za poslove katastara nepokretnosti, pa samim tim nema niti pravo, niti obavezu niti ovlašćenje da vrši identifikaciju nepokretnosti i preklapanje katastarskog i faktičkog stanja, jer je to isključiva nadležnost Uprave za nekretnine; da se prema tome, na temelju dopisa Opštine Ulcinj - Sekretarijata za zaštitu imovine i službene zabilješke ovog opštinskog organa ne može pravilno i potpuno utvrditi činjenično stanje u ovoj pravnoj stvari; da je očigledno da postupajući kontrolor ne umije da vrši analizu sadržine Lista nepokretnosti jer iz Lista nepokretnosti broj X.X. KO Ulcinj proizilazi da je X.X. isključivi vlasnik nepokretnosti - objekta kojeg čine posebni djelovi objekta oznake od PD1 do PD 10; da je upravo na objektu koji je u vlasništvu X.X. instalirana sporna kamera, a ne na nekom objektu koji je izgrađen na kat.parceli broj X.X. KO Ulcinj.; da je bitno istaći da drugi objekat ne postoji, osim objekat "Apartmani Kaluđerović", a činjenica da li je izgradnjom ovog turističkog objekta došlo do zauzeća dijela kat.parcele broj X.X. ili ne, nije od uticaja na odluku u ovoj pravnoj stvari, ovo iz razloga što izgrađeni objekat koji je trajno inkorporiran u zemljištu predstavlja predmet zasebnog prava svojine i kao takav je i evidentiran u "B" Listu lista nepokretnosti; da je u konkretnom slučaju u pitanju objekat u svojini X.X., te da u slučaju nejedinstva vlasništva izgrađenog objekta i zemljišta ili dijela zemljišta ispod objekta, jače stvarno pravo je pravo vlasnika objekta jer zemljište ispod objekta i zemljište neophodno za redovnu upotrebu objekta nedjeljivo je inkorporirano sa objektom i prati pravnu sudbinu objekta; da kontrolor Agencije nije postupio po ukidnim nalozima Upravnog suda jer i dalje nije pravilno i potpuno ispitana činjenica da li kamera snima javnu površinu; da kamera isključivo snima ulazna vrata X.X. i ni na koji način nijesu ugroženi podaci o ličnosti, kao kumulativan uslov za kršenje imperativnih zakonskih odredbi; da sporni prolaz kroz pasaž koristi jedino X.X. radi obavljanja turističke djelatnosti, dok nijedno treće lice nema ustanovljeno bilo kakvo stvarno ili obligaciono pravo radi korišćenja spornog Pasaža; da se imajući u vidu izloženo prigovara sadržini spornog zapisnika.

Nakon razmatranja navoda iz Zahtjeva za zaštitu prava, Zapisnika o izvršenom nadzoru, Prigovora i ostalih spisa predmeta, Savjet Agencije je odlučio kao u dispozitivu ovog Rješenja iz sljedećih razloga:

Vezano za navode iz Prigovora da Sekretarijat za zaštitu imovine opštine Ulcinj nije organ nadležan za poslove katastara nepokretnosti, pa samim tim nema niti pravo, niti obavezu niti ovlašćenje da vrši identifikaciju nepokretnosti i preklapanje katastarskog i faktičkog stanja, jer je to isključiva nadležnost Uprave za nekretnine, Savjet Agencije za zaštitu ličnih podataka i slobodan pristup informacijama je na IX sjednici Savjeta, održanoj dana 13.02.2019. godine radi donošenja konačne odluke o ovoj upravnoj stvari, donio Zaključak, br. 01-50-983-2/19 od 14.02.2019. godine, da se od Uprave za nekretnine-područna jedinica Ulcinj zatraži informacija o parceli broj: X.X. upisana u LN br. X.X. K.O. Ulcinj. Postupajući po prednjem Zaključku, Odsjek za nadzor je dana 27.02.2019. godine Upravi za nekretnine- PJ Ulcinj uputio dopis, br. 05-18-10313-15/18, na osnovu kojeg je Uprava za nekretnine dana 08.03.2019. godine dostavila obavještenje, br. 05-18-10313-16/18 kojim je u prilogu dostavljena informacija - Izvod iz lista nepokretnosti br. X.X. KO Ulcinj od 07.03.2019. godine za kat. parc. broj X.X. podbroj 1; Potes-Ulcinj, način korišćenja/osnov sticanja-nekategorisani putevi; površina- X.X. m2; podaci o vlasniku ili nosiocu: Opština Ulcinj; osnov prava-raspolaganje u obimu 1/1; svojina Crne Gore; osnov prava –svojina u obimu prava 1/1; kao i Kopija plana (izvod iz digitalnog plana) Uprave za Nekretnine, Područna jedinica Ulcinj za kat. parc. X.X., br. plana X.X. od X.X. godine. Navedeni Izvod iz lista nepokretnosti u potpunosti je saglasan sa navodima iz Zapisnika o izvršenom nadzoru, te ne stoje navodi da nadzorom nije pravilno utvrđeno činjenično stanje.

Članom 2 stav 1 i 2 Zakona o zaštiti podataka o ličnosti propisano je da se podaci o ličnosti moraju se obrađivati na pošten i zakonit način te da se lični podaci ne mogu obrađivati u većem obimu nego što je potrebno da bi se postigla svrha obrade niti na način koji nije u skladu sa njihovom namjenom.

Ukoliko rukovalac zbirke ličnih podataka planira automatsku obradu ličnih podataka putem video nadzora javne površine, obavezan je da prethodno pribavi saglasnost nadzornog organa, shodno članu 28 stav1 tačka 2a ZZPL-a.

Ukoliko se video nadzor javne površine vrši bez obavještenja iz člana 27 stav 1, odnosno saglasnosti iz člana 28 stav 1 tačka 2a ovog zakona, nadzorni organ će rješenjem naložiti uklanjanje sredstava kojima se vrši video nadzor. Uklanjanje sredstava iz stava 1 ovog člana vrši subjekat koji upravlja javnom površinom, odnosno objektom na kojem su postavljena sredstva kojima se vrši video nadzor.

Savjet Agencije, na osnovu gore izloženog, cijeni da je pravilno i potpuno utvrđeno činjenično stanje vezano za predmet nadzora, odnosno da je kat. parc. broj X.X. podbroj 1 iz KO Ulcinj, Izvod iz lista nepokretnosti br. X.X. izdate od Uprave za nekretnine javna površina (u svojini Crne Gore na raspolaganju Opštine Ulcinj u stvarnosti nekategorisani put). Nadzorom je nedvosmisleno utvrđeno da je jedna kamera postavljena na kat. parc. br. X.X., odnosno na javnoj površini, usmjerena ka ulaznim vratima u objekat “X.X.” i pasažni prolaz, te da prostor ispred ulaznih vrata i pasažni prolaz pripada kat. parc. br. X.X. koja je javna površina. Pored toga, nadzorom je utvrđeno da je predmetna kamera postavljena bez saglasnosti Agencije kao nadzornog organa, suprotno članu 28 stav 1 tačka 2a Zakona o zaštiti podataka o ličnosti čime se na nezakonit način vrši video nadzor javne površine.

S tim u vezi, ne stoje navodi iz Prigovora da kontrolor Agencije nije postupio po ukidnim nalozima Upravnog suda jer i dalje nije pravilno i potpuno ispitana činjenica da li kamera snima javnu površinu, imajući u vidu da predmet ovog upravnog postupka nije utvrđivanje zakonitosti obrade ličnih podataka putem video nadzora od strane X.X., vlasnika poslovnog objekta „X.X.“ kao pravnog lica, već postupanje po novom Zahtjevu za zaštitu prava koji za predmet ima utvrđivanje činjeničnog stanja da li je kamera instalirana na kat. parc. broj X.X. podbroj 1 iz KO Ulcinj, koja je javna površina (u svojini Crne Gore na raspolaganju Opštine Ulcinj, u stvarnosti nekategorisani put) i da li je postavljena u skladu sa odredbama iz čl. 28 i 40a Zakona o zaštiti podatka o ličnosti koji propisuju uslove i način vršenja video nadzora javne površine.

Imajući u vidu da je predmetna kamera postavljena na plafonu pasaža s desne strane ulaznih vrata poslovnog objekta, a koji pripada kat. parc. br. X.X., upisanu u L.N. br. X.X. KO Ulcinj koja je u svojini Crne Gore odnosno predstavlja javnu površinu kojom raspolaže Opština Ulcinj (u obimu 1/1), bez saglasnosti Agencije kao nadležnog organa, te da shodno članu 40a stav 2 Zakona o zaštiti podataka o ličnosti uklanjanje sredstava kojima se vrši video nadzor vrši subjekat koji upravlja javnom površinom, Savjet Agencije je izrekao mjere kao u dispozitivu ovog rješenja.

Imajući u vidu prednje navedeno, Savjet je odlučio kao u dispozitivu.

**Uputstvo o pravnoj zaštiti:** Protiv ovog Rješenja može se pokrenuti Upravni spor pred Upravnim sudom u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**

**Dostavljeno:**

* Podnositeljki Zahtjeva X.X.
* Podnosiocu Prigovora X.X.
* Opštini Ulcinj
* Odsjeku za nadzor
* Odsjeku za predmetu i prigovore